sukhrobnurali/uzbek-legal-corpus huggingface dataset:
XALQARO SHARTNOMANI TASDIQLASH TOʻGʻRISIDA
(resolution, 2007-01-19)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Mustaqil Davlatlar Hamdoʻstligida ishtirok etuvchi davlatlarning transportda jinoyatchilikka qarshi kurashdagi hamkorligi toʻgʻrisida 2004-yilning 15-sentabrida Ostona shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlari ushbu qarorning 1-bandida koʻrsatilgan xalqaro shartnomadan kelib chiqadigan Oʻzbekiston Respublikasi majburiyatlari ijrosi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTIShLAR KIRITISh TOʻGʻRISIDA
(decree, 2017-07-19)

Oʻzbekiston Respublikasi Prezidentining “Oʻzavtoyoʻl” Davlat-aksiyadorlik kompaniyasi tashkiliy tuzilmasini takomillashtirish chora-tadbirlari toʻgʻrisida” 2006-yil 14-noyabrdagi PQ-511-sonli qaroriga muvofiq: Oʻzbekiston Respublikasi Prezidentining ilovaga muvofiq baʼzi hujjatlariga oʻzgartishlar kiritilsin. 1. Oʻzbekiston Respublikasi Prezidentining “Umumiy foydalaniladigan avtomobil yoʻllari qurish va ulardan foydalanishni boshqarish tizimini takomillashtirish toʻgʻrisida” 2003-yil 19-avgustdagi PF-3292-sonli Farmonida: 1-bandning uchinchi xatboshi chiqarib tashlansin; 3-banddagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin. 2. Oʻzbekiston Respublikasi Prezidentining “Umumiy foydalaniladigan avtomobil yoʻllarini loyihalashtirish, qurish va rekonstruksiya qilish tartibini takomillashtirish chora-tadbirlari toʻgʻrisida” 2006-yil 25-oktabrdagi PQ-499-sonli qarorida: a) 1-ilovadagi 18-bandning ikkinchi xatboshidagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin; b) 2-ilovadagi 4-bandning uchinchi va toʻrtinchi xatboshidagi hamda 8-bandning oʻn oltinchi xatboshidagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin; v) oʻn toʻrtinchi xatboshidagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin; g) 3-ilovada: 7-bandning “e” kichik bandidagi “pul yutuqli oʻyin avtomatlarini ishlatishdan” soʻzlari chiqarib tashlansin; 9-bandning toʻrtinchi xatboshidagi va 30-banddagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin; 10-banddagi, 29-bandning “b” kichik bandi uchinchi va toʻrtinchi xatboshidagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin; 29-bandning “g” kichik bandi ikkinchi va uchinchi xatboshidagi “hududiy shuʼba yoʻl-qurilish tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin.
XALQARO SHARTNOMALARNI TASDIQLASH TOʻGʻRISIDA
(resolution, 2007-01-15)

1. Quyidagilar tasdiqlansin: Mustaqil Davlatlar Hamdoʻstligida qatnashuvchi davlatlarning balogʻat yoshiga yetmaganlarni ular doimiy yashaydigan davlatlarga qaytarish masalalarida hamkorlik qilish toʻgʻrisida 2002-yil 7-oktabrda Kishinev shahrida imzolangan Bitim; Mustaqil Davlatlar Hamdoʻstligida qatnashuvchi davlatlarning Davlatlararo gumanitar hamkorlik jamgʻarmasini tashkil etish toʻgʻrisida 2006-yil 25-mayda Dushanbe shahrida imzolangan Shartnoma. 2. Oʻzbekiston Respublikasi Tashqi ishlar vazirligi mazkur xalqaro shartnomalar kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
Oʻzbekiston Respublikasining Singapur Respublikasidagi Elchixonasini ochish toʻgʻrisida
(resolution, 2024-08-30)

Oʻzbekiston Respublikasi bilan Singapur Respublikasi oʻrtasida siyosiy, savdo-iqtisodiy, harbiy-texnikaviy va madaniy-gumanitar sohalardagi ikki tomonlama va koʻp tomonlama hamkorlikni rivojlantirish maqsadida, shuningdek Oʻzbekiston Respublikasi Prezidentining “2005 — 2007-yillarda Janubiy va Janubi-Sharqiy Osiyoning yetakchi davlatlari va mintaqaviy tashkilotlari bilan hamkorlikni yanada kengaytirish chora-tadbirlari toʻgʻrisida” 2005-yil 12-avgustdagi PQ-156-sonli qarorini ijro etish yuzasidan: 1. Singapur shahrida Oʻzbekiston Respublikasining Singapur Respublikasidagi Elchixonasi taʼsis etilsin. 2. Elchixona xodimlari soni AQSHdagi Oʻzbekiston Respublikasi Elchixonasining maslahatchi-vakil, savdo-iqtisodiy masalalar boʻyicha maslahatchi va birinchi kotib-harbiy attashe lavozimlarini qisqartirish hisobiga 3 nafardan iborat etib belgilansin, ulardan: 2 kishi — diplomatik tarkib xodimlari, 1 kishi — maʼmuriy-texnik tarkib xodimi. 3. Singapurdagi Oʻzbekiston Respublikasi Elchixonasining shtat jadvali va xarajatlar smetasi, shuningdek AQSHdagi Oʻzbekiston Respublikasi elchixonasining shtat jadvali 1 — 3-ilovalarga* muvofiq tasdiqlansin. 4. Oʻzbekiston Respublikasi Moliya vazirligi: Singapurdagi Oʻzbekiston Respublikasi Elchixonasi, shuningdek AQSHdagi Oʻzbekiston Respublikasi elchixonasining sarf-xarajatlarini moliyalashni 2007 moliya yili budjetida tasdiqlangan chet eldagi muassasalarni moliyalashtirish hajmlari doirasida ularning shtat jadvallaridagi oʻzgartirishlarni hisobga olgan holda amalga oshirsin; Singapurdagi Oʻzbekiston Respublikasi Elchixonasiga ikki avtomobil taʼminoti uchun Oʻzbekiston Respublikasining AQSHdagi elchixonasida ikki avtomobil taʼminotiga sarflanadigan xarajatlarni qisqartirish hisobidan limit ajratsin. 5. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Singapurdagi Oʻzbekiston Respublikasi Elchixonasining diplomatik xodimlari tarkibini butlash uchun nomzodlar yuzasidan takliflar kiritsin. 6. Quyidagilar: Vazirlar Mahkamasining “AQSHda Oʻzbekiston Respublikasi Elchixonasini ochish toʻgʻrisida” 1993-yil 10-maydagi 212-sonli qaroriga 1-ilova; Vazirlar Mahkamasining “Oʻzbekiston Respublikasi elchixonalarida savdo-iqtisodiy masalalar boʻyicha maslahatchi lavozimini joriy etish toʻgʻrisida” 1996-yil 8-iyuldagi 238-sonli qaroriga 1-ilovaning 9-bandi; Vazirlar Mahkamasining “Amerika Qoʻshma Shtatlaridagi Oʻzbekiston Respublikasi Elchixonasining shtat jadvaliga qoʻshimcha kiritish toʻgʻrisida” 1999-yil 25-noyabrdagi 508-sonli qarori oʻz kuchini yoʻqotgan deb hisoblansin. 7. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R. Azimov va Oʻzbekiston Respublikasi tashqi ishlar vaziri V. Norov zimmalariga yuklansin.
AHOLINING VA XOʻJALIK YuRITUVChI SUBYEKTLARNING BANK TIZIMIGA IShONChINI MUSTAHKAMLAShGA OID KEYINGI ChORA-TADBIRLAR TOʻGʻRISIDA
(resolution, 2020-09-28)

Tijorat banklarining kapitallashuv darajasini yanada oshirish, aholining va xoʻjalik yurituvchi subyektlarning bank tizimiga ishonchini mustahkamlash, ularning daromadlarini legallashtirish, depozit hisobvaraqlaridagi qoʻyilmalar hajmini koʻpaytirish, shuningdek naqd pul mablagʻlarining bankdan tashqari aylanmasini qisqartirish maqsadida: 2. Oʻzbekiston Respublikasi Bosh prokuraturasi: banklar va boshqa kredit tashkilotlarining faoliyatiga aralashish, shuningdek ulardan bank sirini tashkil etuvchi maʼlumotlar berishni huquqqa zid tarzda talab qilish kabi hollarga yoʻl qoʻymaslik borasida bank siri toʻgʻrisidagi qonun hujjatlarining ijrosi ustidan nazoratni kuchaytirsin; ushbu qaror talablarini buzuvchi aybdor mansabdor shaxslarni belgilangan tartibda javobgarlikka tortsin. 3. Oʻzbekiston Respublikasi Adliya vazirligi: Bosh prokuratura, Markaziy bank, Moliya vazirligi, boshqa manfaatdor vazirliklar va idoralar bilan birgalikda ikki hafta muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin; vazirliklar va idoralar tomonidan oʻz normativ hujjatlari mazkur qarorga muvofiqlashtirilishini taʼminlasin. 4. Ushbu qarorning ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.
RESPUBLIKA AHOLISINI MAMLAKATIMIZDA IShLAB ChIQARILGAN QADOQLANGAN SIFATLI ChOY BILAN TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Samarqand choy qadoqlash fabrikasi xorijiy investor — “All Americas international inc.” (AQSh) korporatsiyasi tomonidan sotib olingandan keyin 2 yil mobaynida 5,0 mln AQSh dollari miqdorida investitsiya jalb etildi va 2007-yilning birinchi choragida yana 1,4 mln AQSh dollari miqdorida investitsiyalash kutilmoqda. 5,7 ming tonna yuqori sifatli, raqobatga bardoshli qadoqlangan choy ishlab chiqarildi. Korxonada 400 ish oʻrinlari qayta tiklandi. Qadoqlangan choy ishlab chiqarish yillik quvvatlarini 15 ming tonnagacha yetkazish va ish oʻrinlari sonini 800 tadan oshirish boʻyicha biznes-reja ishlab chiqildi. Qadoqlangan choy ishlab chiqarish va sotishni koʻpaytirish, “Samarqand choy qadoqlash fabrikasi” xorijiy korxonasining mavjud ishlab chiqarish quvvatlaridan foydalanish darajasini oshirish, shuningdek, ichki bozorda qadoqlangan choy ishlab chiqaruvchilar oʻrtasida teng raqobat muhitini taʼminlash hamda respublikaga chetdan keltirilayotgan tovarlar va xomashyo narxlarining sunʼiy ravishda pasaytirilishiga yoʻl qoʻymaslik maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Samarqand choy qadoqlash fabrikasini rivojlantirish chora-tadbirlari toʻgʻrisida” 2005-yil 12-yanvardagi 15-son qarorining 5-bandiga muvofiq “Samarqand choy qadoqlash fabrikasi” xorijiy korxonasiga berilgan bojxona va soliq imtiyozlarining amal qilish muddati 2009-yil 1-maygacha uzaytirilsin. 2. Oʻzbekiston Respublikasi Davlat bojxona qoʻmitasi (Nosirov) jahon birjalarida vujudga kelgan narxlar konyunkturasidan kelib chiqib, tovarning kelib chiqish mamlakatini hisobga olgan holda import choy xomashyosi bojxona qiymatining eng kam chegarasini belgilasin, lekin u har tonna uchun 600 AQSh dollaridan kam boʻlmasligi kerak. 3. Oʻzbekiston Respublikasi Tashqi savdo vazirligi har haftada Davlat bojxona qoʻmitasini, keyinchalik respublikaga chetdan keltirilayotgan tovarlar va xomashyoni bojxona rasmiylashtirishda real narxlarni aniqlashda bojxona organlari tomonidan foydalanish uchun tovarlar va xomashyoga jahon narxlari konyunkturasi toʻgʻrisidagi axborotlar bilan kelishilgan roʻyxatga muvofiq taʼminlasin, 4. Davlat soliq qoʻmitasi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi, Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda Adliya vazirligi tomonidan 2005-yil 22-martda 1459 tartib raqami bilan roʻyxatdan oʻtkazilgan Oʻzbekiston Respublikasiga yuridik shaxslar va yuridik shaxs boʻlmagan yakka tartibdagi tadbirkorlar tomonidan choy xomashyosi keltirish tartibi toʻgʻrisidagi Nizomning bajarilishini bir oy muddatda tanqidiy oʻrgansinlar. Natijalari toʻgʻrisida Vazirlar Mahkamasiga axborot berilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. S. Azimov zimmasiga yuklansin.
Elektr energasi isteʼmolini barqarorlashtirish boʻyicha qoʻshimcha chora-tadbirlar toʻgʻrisida
(resolution, 2025-11-10)

Iqtisodiyotning eng muhim tarmoqlari korxonalari va yirik sanoat korxonalarining ishlab chiqarish faoliyati uchun qulay shart-sharoitlar yaratish, sanoat ishlab chiqarishining sezilarli oʻsishini va elektr energiyasidan oqilona foydalanishni taʼminlash maqsadida Vazirlar Mahkamasi qaror qiladi: 1. “Oʻzbekenergo” davlat aksiyadorlik kompaniyasi: “Oʻzdavenergonazorat” davlat inspeksiyasi, tegishli vazirlik va idoralar bilan birgalikda ikki oy muddatda korxonalarga uzluksiz elektr energiyasi etkazib berilishini taʼminlashga qaratilgan, jumladan, zamonaviy hisobga olish asboblarini oʻrnatish ham inobatga olingan holda elektr tarmoqlarini qayta qurish boyicha ilovaga muvofiq kompleks chora-tadbirlarni amalga oshirsin; elektr energiyasi uchun toʻlovlarni oʻz vaqtida amalga oshirayotgan abonentlarni belgilangan tartibda elektr energiyasi bilan uzluksiz taʼminlash boʻyicha qoʻshimcha chora-tadbirlar belgilasin. 2. Belgilansinki: elektr tarmoqlarini qayta qurish, hisobga olish asboblarining oʻrnatish, shuningdek ularni moliyalashtirish qonun hujjatlariga muvofiq energiya taʼminoti tashkiloti va abonent oʻrtasidagi shartnoma asosida amalga oshiriladi; “Oʻzbekenergo” davlat aksiyadorlik kompaniyasining energiya taʼminoti korxonalari rahbarlari abonentlarni elektr energiyasi etkazib berilishinidan noqonuniy ravishda uzib qoʻyganligi uchun shaxsan javobgar boʻladilar; Davlat organlari, mahalliy davlat hokimiyati organlari va boshqa davlat organlari rahbarlari energiya taʼminoti korxonalari va ularning abonentlari faoliyatiga noqonuniy aralashganligi uchun shaxsan javobgar boʻladilar. 3. Vazirliklar, idoralar rahbarlari va abonentlar yetkazib berilgan elektr energiyasi uchun toʻlovlarning oʻz vaqtida hisob-kitob qilinishini taʼminlasin. 4. Davlat soliq qoʻmitasi (Parpiyev) isteʼmol qilingan elektr energiyasi uchun mablagʻlarning oʻz vaqtida va toʻliq kelib tushishi ustidan nazoratni kuchaytirsin hamda elektr energiyasi uchun oʻzaro hisob-kitoblar tartibini buzish holatlari aniqlangan taqdirda, aybdor shaxslarni oʻrnatilgan tartibda javobgarlikga tortish choralarini koʻrsin. 5. “Oʻzdavenergonazorat” (Gulyamov), “Oʻzbekenergo” davlat aksiyadorlik kompaniyasi (Teshabayev), Davlat soliq qoʻmitasi (Parpiyev) bir hafta muddatda joylarda mazkur qaror ijrosini nazorat qilish uchun maxsus ishchi guruhlar tuzib, qarorni amalga oshirishning borishi toʻgʻrisida har oyda Vazirlar Mahkamasiga hisobot berib borsin. 6. Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari bir hafta muddatda mazkur qarorning ijrosini taʼminlash boʻyicha zarur chora-tadbirlarni ishlab chiqsin va tasdiqlasin. 7. Elektr tarmoqlariga oʻzboshimchalik bilan ulanganligi uchun korxona va tashkilotlarning mansabdor shaxslari qonunchilikka muvofiq maʼmuriy va jinoiy javobgarlikga tortilishi mumkinligi eʼtiborga olinsin. 8. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.R. Shoismatov zimmasiga yuklansin..
XALQARO SHARTNOMALARNI TASDIQLASH TOʻGʻRISIDA
(resolution, 2015-05-04)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Quyidagilar tasdiqlansin: Umumjahon pochta ittifoqining Umumiy reglamenti (Buxarest, 2004-yil 5-oktabr); 2. Oʻzbekiston Respublikasi Tashqi ishlar vazirligi mazkur xalqaro shartnomalar kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnomalar yoʻllasin. 3. Oʻzbekiston Respublikasi Bosh vaziri hamda Vazirlar Mahkamasi tegishli komplekslarining, vazirliklar va idoralarning rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari ijrosi ustidan nazoratni taʼminlasinlar. 4. Oʻzbekiston Respublikasi Prezidentining 2005-yil 18-maydagi PQ-78-sonli qarori oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2007-01-09)

1. Quyidagilar tasdiqlansin: Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida hukumat aloqasi sohasidagi hamkorlik toʻgʻrisida 2006-yil 3-oktabr kuni Toshkent shahrida imzolangan Bitim; Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida fuqarolarning oʻzaro safarlari toʻgʻrisida 2006-yil 3-oktabr kuni Toshkent shahrida imzolangan Bitim; Oʻzbekiston Respublikasi bilan Qirgʻiziston Respublikasi oʻrtasida 2007—2011-yillarda iqtisodiy, ilmiy-texnikaviy va gumanitar sohalardagi hamkorlik toʻgʻrisida 2006-yil 3-oktabr kuni Toshkent shahrida imzolangan Shartnoma. 2. Oʻzbekiston Respublikasi Tashqi ishlar vazirligi mazkur xalqaro shartnomalar kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI BANKLARIDA OChILADIGAN BANK HISOBVARAQLARI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2009-05-07)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy bank Boshqaruvi qaror qiladi: 1. Oʻzbekiston Respublikasi Markaziy bank Boshqaruvining 2001-yil 6-oktabrdagi 25/4-sonli qarori bilan tasdiqlangan “Oʻzbekiston Respublikasi banklarida ochiladigan bank hisobvaraqlari toʻgʻrisida Yoʻriqnoma”ga (2001-yil 10-noyabr, roʻyxat raqami 1080) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Oʻzbekiston Respublikasi Markaziy banki Boshqaruvining 2005-yil 28-maydagi 11/6-sonli va 2006-yil 26-avgustdagi 21/5-sonli qarorlari oʻz kuchini yoʻqotgan deb hisoblansin. 4. Ushbu qarorning ijrosini nazorat qilish Markaziy bank raisi oʻrinbosari F.X. Boqiyev zimmasiga yuklatilsin.
INVESTITSIYa LOYIHALARINI EKSPERTIZADAN OʻTKAZISh SAMARADORLIGINI OShIRISh BORASIDAGI QOʻShIMChA ChORA-TADBIRLAR TOʻGʻRISIDA
(resolution, 2015-12-31)

Mamlakatimiz iqtisodiyotiga xorijiy investitsiyalarni jalb etish uchun qulay shart-sharoitlar yaratish, investitsiya loyihalarining ekspertizasini amalga oshirishda davlat va yakka tartibda yondashuvni taʼminlash, byurokratizm, rasmiyatchilik va sansalorlik faktlariga qatʼiyan chek qoʻyish va oldini olish, ekspertiza natijalari uchun mansabdor shaxslarning masʼuliyatini oshirish maqsadida: 1. Oʻzbekiston Respublikasi tashqi iqtisodiy aloqalar, investitsiyalar va savdo vaziri zimmasiga vazirlikda oʻtkaziladigan investitsiya loyihalarining texnik-iqtisodiy asoslari samaradorligi va haqqoniyligini taʼminlash, shuningdek investitsiya loyihalari hujjatlarini ekspertizadan oʻtkazishda qatʼiy nazoratni amalga oshirish uchun shaxsiy javobgarlik yuklansin. 2. Belgilansinki, Oʻzbekiston Respublikasi Tashqi iqtisodiy aloqalar, investitsiyalar va savdo vazirligining Xorijiy investitsiyalarni jalb etish va investitsiya takliflari monitoringi bosh boshqarmasi bevosita vazirga boʻysunadi. 3. Oʻzbekiston Respublikasi tashqi iqtisodiy aloqalar, investitsiyalar va savdo vaziri (E.M. Gʻaniyev) bir hafta muddatda ushbu qarordan kelib chiqadigan vazifalarni hisobga olgan holda Xorijiy investitsiyalarni jalb etish va investitsiya takliflari monitoringi bosh boshqarmasining tuzilmasi va Nizomini qayta koʻrib chiqsin hamda yangilarini tasdiqlasin. 4. Oʻzbekiston Respublikasi Adliya vazirligi Tashqi iqtisodiy aloqalar, investitsiyalar va savdo vazirligi hamda boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA QOʻSHIMCHALAR KIRITISH TOʻGʻRISIDA
(resolution, 2026-02-08)

Oʻzbekiston Respublikasi Vazirlar Mahkamasining “Xorijiy avtomobilda yuk tashuvchilar avtotransport vositalarining Oʻzbekiston Respublikasi hududida harakatlanish tartibini takomillashtirish chora-tadbirlari toʻgʻrisida” 2006-yil 28-noyabrdagi 245-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qarorida: a) 1-bandga quyidagi mazmundagi xatboshi qoʻshilsin: “Xorijiy avtomobilda yuk tashuvchilar avtotransport vositalarining Oʻzbekiston Respublikasi hududida harakatlanish yoʻnalishlaridagi oʻzgartirishlar qatʼiy ravishda Oʻzbekiston Respublikasi Davlat bojxona qoʻmitasining tegishli hududiy boshqarmasi tomonidan beriladigan ruxsatnomalar boʻyicha amalga oshiriladi”; b) 7-bandning toʻrtinchi xatboshiga “shuningdek xorijiy avtomobilda yuk tashuvchilar avtotransport vositalarining Oʻzbekiston Respublikasi hududida harakatlanish yoʻnalishlariga rioya qilishlari” soʻzlari qoʻshilsin.
VAZIRLAR MAHKAMASINING “AVTOMOBILDA XORIJIY YuK TAShUVChILARNING OʻZBEKISTON RESPUBLIKASI HUDUDIGA KIRIShLARI, BOʻLIShLARI, YuK OLIB OʻTIShLARI VA UNDAN ChIQIB KETIShLARI TARTIBI TOʻGʻRISIDA” 1995 YIL 11 YaNVARDAGI 11-SON QARORIGA OʻZGARTIRISh KIRITISh HAQIDA
(resolution, 2022-07-22)

Oʻzbekiston Respublikasi Prezidentining “Oʻzavtoyoʻl” davlat-aksiyadorlik kompaniyasi tashkiliy tuzilmasini takomillashtirish chora-tadbirlari toʻgʻrisida” 2006-yil 14-noyabrdagi PQ-511-son qaroriga muvofiq Vazirlar Mahkamasi qaror qiladi: Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qarori 5-bandining toʻrtinchi xatboshidagi “hududiy yoʻl qurilishi shuʼba tashkilotlari” soʻzlari “hududiy yoʻl-ekspluatatsiya tashkilotlari” soʻzlari bilan almashtirilsin.